Viggo Brun

Viggo Brun (1885–1978) var en norsk matematiker kjent for bidrag til tallteori, spesielt primtall.Bent Birkeland, Viggo Brun i Norsk biografisk leksikon. 

Etter examen artium i 1903 studente han ved Universitetet i Oslo, før han i 1910 begynte sin forskerkarriere ved det tyske Universitetet i Göttingen.  Fra 1915 til 1920 jobbet han fra Drøbak, før han var tre år ved Universitetet i Oslo. I 1923 ble han professor ved NTH og i 1946 professor ved Universitetet i Oslo. Han pensjonerte seg i 1955.

Brun var først og fremst opptatt av primtallsteori, men også av kjedebrøk og generaliseringer og kombinatorikk. Han skrev også et par populærvitenskapelige bøker om matematikkhistorie.

Utover å være medlem i diverse internasjonale akademier, fikk han i 1939 Fridtjof Nansens belønning for fremragende forskning, var preses i Det Kongelige Norske Videnskabers Selskab i Trondheim 1945–46, som i 1958 ga ham Gunnerusmedaljen. Han var æresmedlem i Norsk matematisk forening. I matematikken er Bruns teorem, som angår tvillingprimtall, oppkalt etter ham. J. J. O'Connor og E. F. Robertson, Viggo Brun i MacTutor History of Mathematics.
 Familie 
Han var sønn av Søren Martens Brun (1838–1893) og Lorentze Thaulow Petersen (1842–1890). Faren var kaptein i artilleriet, stasjonert på Oscarsborg ved Drøbak, samt etterkommer av biskop Johan Nordal Brun av Brun (slekt).  Han giftet seg i 1914 med Hedvig Bassøe (1866–1914) og i 1940 med Laura Michelsen (1902–2004). Pådriveren fra Verneforeningen gamle Drøbak.

 Utvalgt bibliografi 
 Regnekunsten i gamle Norge. Bok utgitt på Universitetsforlaget i 1962.
 Alt er tall. Matematikkens historie fra oldtiden til Renessanse. Bok utgitt på Universitetsforlaget i 1964, opptrykk 1992 (ISBN 82-13-00151-6)
 Referanser 

 Eksterne lenker 
Viggo Bruns privatarkivfinnes ved NTNU Universitetsbiblioteket
 Viggo Brun hos zbMATH 

Kategori:Norske matematikere
Kategori:Gunnerusmedaljen
Kategori:Personer fra Lier kommune